Babelscape/SREDFM huggingface dataset:
Πύραμος

Στην ελληνική μυθολογία ο Πύραμος ήταν ένας ήρωας της Μ. Ασίας που συνδέεται με τη Θίσβη. Για τις δύο αυτές μορφές υπάρχουν δύο ανεξάρτητες παραδόσεις. Σύμφωνα με την αρχαιότερη, ο Πύραμος και η κόρη του Ασωπού Θίσβη ήταν αμοιβαία και σφοδρά ερωτευμένοι, πράγμα που είχε ως συνέπεια η Θίσβη να μείνει έγκυος και όταν το κατάλαβε αυτοκτόνησε. Τότε ο Πύραμος αυτοκτόνησε και αυτός. Στη συνέχεια οι θεοί έκαναν τον Πύραμο ποταμό και τη Θίσβη πηγή. Ο Πύραμος διέρρεε τη χώρα των Κιλίκων, ενώ το νερό της Θίσβης γινόταν ρυάκι και συναντούσε τον ποταμό αυτό, όπου και χυνόταν.

Οι Ρωμαίοι παράλλαξαν αυτό τον μύθο, ο οποίος καταγράφηκε από τον Υγίνο (περιληπτικά) και τον Οβίδιο (αναλυτικότερα, στις «Μεταμορφώσεις» του, βιβλίο 4, στ.55-166) ως εξής:

Οι Θίσβη και Πύραμος ζούσαν σε γειτονικά σπίτια (μεσοτοιχία) στη Βαβυλώνα επί βασιλείας Σεμιράμιδος και, καθώς οι γονείς τους τους είχαν απαγορεύσει να παντρευτούν, επικοινωνούσαν από μία ρωγμή στον κοινό τοίχο. Τελικώς συμφώνησαν πως μια νύχτα θα συναντιόνταν κρυφά στον «Τάφο του Νίνου», ύψωμα έξω από την πόλη, όπου υπήρχε πηγή και μία μουριά. Η Θίσβη έφθασε πρώτη εκεί, αλλά κρύφτηκε επειδή είδε μια λέαινα που πήγε να ξεδιψάσει στην πηγή αφού είχε φάει. Το πέπλο όμως της Θίσβης είχε πέσει κάτω και η λέαινα το έπαιξε και το λέρωσε με το ματωμένο στόμα της. Στο μεταξύ ήρθε ο Πύραμος, είδε τις πατημασιές της λέαινας και το ματωμένο πέπλο, και νόμισε ότι η Θίσβη είχε φαγωθεί από το λιοντάρι. Γεμάτος απόγνωση και ενοχή επειδή είχε συμφωνήσει να συναντηθούν σε επικίνδυνο μέρος, αυτοκτόνησε με το σπαθί του. Η Θίσβη, όταν βγήκε από την κρυψώνα της και είδε τον Πύραμο νεκρό, αυτοκτόνησε επίσης.

Από τότε τα λευκά μούρα της μουριάς εκείνης κοκκίνησαν από όλο εκείνο το χυμένο αίμα. Καθώς διηγούνται, η τέφρα των δύο εραστών τοποθετήθηκε μέσα στην ίδια υδρία.
Ρόλαντ Ράτζενμπεργκερ

Ο Ρόλαντ Ράτζενμπεργκερ (γερμανικά: "Roland Ratzenberger", 4 Ιουλίου 1960 – 30 Απριλίου 1994) ήταν Αυστριακός οδηγός της Φόρμουλα 1, ο οποίος αγωνίστηκε μόλις σε τρεις αγώνες με την ομάδα της MTV Simtek Ford την σεζόν του 1994. Στον 3ο αγώνα του, στην πίστα της Ίμολα και στα προκριματικά του Σαββάτου 30 Απριλίου 1994, ο Ράτζενμπεργκερ είχε σοβαρό ατύχημα, κατά το οποίο ο άτυχος 34χρονος οδηγός πέθανε ακαριαία στην πίστα. Επρόκειτο για ένα μαύρο Σαββατοκύριακο, αφού την επομένη ημέρα, στις 1 Μαΐου 1994, κατά τη διάρκεια του αγώνα, έχασε τη ζωή του και ο Άιρτον Σένα.
thumb|right|Η στροφή Villeneuve στην οποία έχασε τη ζωή του ο Ράτζενμπεργκερ
Πύρρα

Στην ελληνική μυθολογία με το όνομα Πύρρα (το όνομά της σημαίνει «ξανθοκόκκινη» από το θηλυκό επίθετο πυρρά [πυρρός στο αρσενικό], ο Οβίδιος πίστευε ότι ήταν κοκκινομάλλα) είναι κυρίως γνωστή η σύζυγος του Δευκαλίωνα, με τον οποίο απέκτησε τον Έλληνα, τον Αμφικτύονα και την Πρωτογένεια. Κατά μία εκδοχή παιδιά τους ήταν και η Πανδώρα η νεότερη και η Νύμφη Θυία. Σύμφωνα με μερικές πηγές, ο Έλληνας ήταν γιος του θεού Δία και της Πύρρας. Η Πύρρα ήταν θυγατέρα του Τιτάνα Επιμηθέα και της Πανδώρας. Ο Δευκαλίων και η Πύρρα ήταν οι μόνοι άνθρωποι που επέζησαν από τον Κατακλυσμό και το ζεύγος αυτό των καλών ανθρώπων αναδημιούργησε την ανθρωπότητα κατά τους ελληνικούς μύθους.
Ράρος

Στην ελληνική μυθολογία ο Ράρος ήταν Ελευσίνιος ήρωας, γιος του βασιλιά της Αθήνας Κραναού και πατέρας του Τριπτολέμου. Ο Ράρος απέκτησε τον Τριπτόλεμο από μία κόρη του Αμφικτύονα, την ίδια που γέννησε και τον διαβόητο ληστή Κερκύονα. Σε άλλες πηγές ο Ράρος αναφέρεται ως παππούς και όχι πατέρας του Τριπτολέμου. Στην περίπτωση αυτή ο Ράρος ήταν ο πατέρας του Κελεού, ο οποίος όμως συνήθως θεωρείται γιος του Ελευσίνου.

Ο Ράρος υποδέχθηκε στην Ελευσίνα τη θεά Δήμητρα όταν αναζητούσε την κόρη της Περσεφόνη. Η Δήμητρα, σε ανταπόδοση της φιλοξενίας, δίδαξε στον Τριπτόλεμο την καλλιέργεια του σιταριού. Από τον Ράρο πήρε το όνομά του το Ράριον Πεδίον κοντά στην Ελευσίνα, όπου κατά τον μύθο πρωτοκαλλιεργήθηκε το σιτάρι.
Λεύκιος Κορνήλιος Κίννας

Ο Λεύκιος Κορνήλιος Κίννας (?? - 84 π.Χ.) ήταν Ρωμαίος στρατιωτικός και πολιτικός, ο οποίος είχε εκλεγεί τέσσερις φορές ύπατος κατά τη διάρκεια της δημοκρατικής περιόδου, από το 87 έως το 84 π.Χ.
Ρόδη

Στην ελληνική μυθολογία με το όνομα Ρόδη είναι γνωστά τα παρακάτω δύο διαφορετικά πρόσωπα:
# Μία Νύμφη, κόρη του θεού Ποσειδώνα και της Αλίας, ή του θεού Ηλίου και της Αμφιτρίτης, ή του Ποσειδώνα και της Αφροδίτης, ή του Ωκεανού, ή ακόμα και του Ασωπού. Από αυτή κατά μία εκδοχή πήρε το όνομά της η νήσος Ρόδος, αλλά σε αυτή την περίπτωση συγχέεται με τη μυθική Ρόδο.
# Μία από τις 50 κόρες του Δαναού, δηλαδή μία από τις Δαναΐδες (βλ.λ.). Μητέρα της Ρόδης ήταν η Ατλαντείη ή Φοίβη, και επομένως η Ρόδη ήταν ομοθαλής αδελφή της Αστερίας, της Γλαύκης, της Γόργης, της Ιπποδαμείας, της Ιππομέδουσας, της Ιφιμέδουσας, της Κλεοπάτρας και της Ροδίας. Η Ρόδη παντρεύτηκε τον γιο του Αιγύπτου Ιππόλυτο και τον δολοφόνησε την πρώτη νύχτα του γάμου τους, όπως έπραξαν με τους συζύγους τους και οι άλλες 48 από τις Δαναΐδες.
Mazda

Η Mazda (Πλήρες όνομα: Ματσούντα Καμπούσικι-γκάισα) (Ιαπ:マツダ株式会社) (Matsuda Kabushiki-gaisha) (Αγγλ: MAZDA Motor Corporation) είναι ιαπωνική εταιρεία κατασκευής αυτοκινήτων. Ιδρύθηκε στις 30 Ιανουαρίου 1920, συμπληρώνοντας τώρα 1 αιώνα ζωής.
Κρίστοφ Χάουμπιτς

Ο Κρίστοφ Χάουμπιτς (πιθανώς 1549 - 1587) ήταν Γερμανός αρχιτέκτων στην περιοχή του Μέκλενμπουργκ τον 16ο αιώνα.
Αθλητική Ένωση Εσπερίδες Καλλιθέας

Η Αθλητική Ένωση Εσπερίδες Καλλιθέας (γνωστή και ως Ραβέννα Εσπερίδες) ήταν ελληνικός αθλητικός σύλλογος που δραστηριοποιούταν στην περιοχή της Καλλιθέας στην Αθήνα, όπου και βρισκόταν η έδρα του, το Κλειστό Γυμναστήριο «Έσπερος». Επίσημο έτος ίδρυσής του ήταν το 1995 και αγωνιζόταν με χρώματα το κίτρινο και το μπλε. Διατηρούσε τμήματα καλαθοσφαίρισης για αθλήτριες όλων των ηλικιών.
Σίμου

Η Σίμου είναι κοινότητα της επαρχίας Πάφου στην Κύπρο.
Θείος Βάνιας

Ο Θείος Βάνιας είναι ένα θεατρικό έργο του Αντόν Τσέχωφ.
Στέφανος Μπορμπόκης

Ο Στέφανος Μπορμπόκης είναι Έλληνας παλαίμαχος διεθνής ποδοσφαιριστής και νυν προπονητής, γεννημένος στις 26 Σεπτεμβρίου 1966 και είναι ο μεγαλύτερος αδελφός του επίσης παλαίμαχου διεθνή ποδοσφαιριστή Βασίλη Μπορμπόκη. Ως ποδοσφαιριστής αγωνιζόταν στην επίθεση.
Νικουνάου

Η Νικουνάου είναι μια χαμηλή κοραλλιογενής νήσος στα Νησιά Γκίλμπερτ και αποτελεί δημοτικό διαμέρισμα της Δημοκρατίας του Κιριμπάτι. Η νήσος αποτελείται από δύο τμήματα (το μεγαλύτερο βρίσκεται στα βορειοδυτικά) που ενώνονται με έναν ισθμό πλάτους περίπου 150 μέτρων.

Υπάρχουν αρκετές εσώκλειστες, υπεραλμυρές λιμνοθάλασσες εντός της νήσου, με έκταση περίπου 0,3 χλμ². Η νήσος περιβάλλεται από έναν στενό περιβάλλοντα ύφαλο. Η βλάστηση στη νήσο Νικουνάου είναι μέτρια πυκνή και αποτελείται κατά το μεγαλύτερο μέρος από κοκοφοίνικες και πανδάνους.
Μυρτώ Αλικάκη

Η Μυρτώ Αλικάκη (Παρίσι, 14 Ιουνίου 1972) είναι Ελληνίδα ηθοποιός.
Αντόνιο ντι Τζενάρο

Ο Αντόνιο ντι Τζενάρο (γεννημένος στις 5 Οκτωβρίου 1958 στην Φλωρεντία) είναι παλαίμαχος Ιταλός ποδοσφαιριστής.

Στη διάρκεια της καριέρας του, ο Φλωρεντίνος μέσος αγωνίστηκε για λογαριασμό των Φιορεντίνα (1976–80), Περούτζα (1980–81), Ελλάς Βερόνα (1981–88) και Μπάρι (1988–91). Ενώ βρισκόταν στην Βερόνα ήταν μέλος της ομάδας που κατέκτησε τον τίτλο του πρωταθλητή της Σέριε Α για την σεζόν 1984-85.

Ο Ντι Τζενάρο μέτρησε συνολικά 15 διεθνείς συμμετοχές και πέτυχε 4 τέρματα με την Εθνική Ιταλίας το διάστημα μεταξύ 1984 και 1986, συμπεριλαμβανομένων και των συμμετοχών του στους τέσσερις αγώνες της Ιταλίας για το Παγκόσμιο Κύπελλο του 1986. Πραγματοποίησε το ντεμπούτο του ως διεθνής στις 3 Νοεμβρίου 1984, ενώ το σύνολο των 15 διεθνών συμμετοχών του σημειώθηκε ενώ ήταν ποδοσφαιριστής της Βερόνα.
Θανάσης Κουρκουβέλας

Ο Θανάσης Κουρκουβέλας (γεννημένος το 1940) είναι Έλληνας παλαίμαχος διεθνής τερματοφύλακας που αγωνίστηκε κυρίως στον Πανιώνιο αλλά και στον Ολυμπιακό. Διακρινόταν για τις εκτινάξεις και την ευλυγισία του.
Καμίλο Σιενφουέγος

Ο Καμίλο Σιενφουέγος Γορριαράν ("Camilo Cienfuegos Gorriarán", 6 Φεβρουαρίου 1932 – 28 Οκτωβρίου 1959) ήταν Κουβανός επαναστάτης, γιος αναρχικών γονέων. Γεννήθηκε στην Αβάνα. Υπήρξε μία από τις πιο εμβληματικές μορφές της Κουβανικής Επανάστασης μαζί με τον Φιδέλ Κάστρο, τον Τσε Γκεβάρα, τον Ραούλ Κάστρο και τον Χουάν Αλμέιδα μεταξύ άλλων. Ήταν γνωστός σαν «Ο "κομαντάντε" του λαού» και ο «Ήρωας του Γιαγουαχάι (Yaguajay)». Τη νύχτα της 28ης Οκτωβρίου 1959 πέταξε ελαφρύ αεροπλάνο, το οποίο χάθηκε πάνω από τον ωκεανό, ενώ η σορός του Σιενφουέγος δεν βρέθηκε ποτέ.
Διομήδης Συμεωνίδης

Ο Διομήδης Συμεωνίδης (Λευκωσία 1908 - 24 Απριλίου 1981 ), ήταν Κύπριος αθλητής του στίβου και ποδοσφαιριστής, διεθνής με την Εθνική Ελλάδος. Αποτέλεσε έναν από τους πρωτοπόρους τους αθλήματος στην Κύπρο και ήταν ιδρυτής του ΑΠΟΕΛ.
Μάρκος Αιμίλιος Λέπιδος

Ο Μάρκος Αιμίλιος Λέπιδος ("Marcus Aemilius Lepidus", 90 π.Χ. – 13 π.Χ.) ήταν Ρωμαίος πατρίκιος, μέλος τριανδρίας με τον Οκταβιανό και τον Μάρκο Αντώνιο, και ο τελευταίος Pontifex Maximus της Ρωμαϊκής Δημοκρατίας.
Θανάσης Σαραβάκος

Ο Θανάσης Σαραβάκος (1932 - 13 Ιανουαρίου 2009) ήταν διεθνής Έλληνας ποδοσφαιριστής που αγωνιζόταν στον Πανιώνιο.
Νίκος Κόνιαλης

Ο Νίκος Κόνιαλης (Λευκωσία 1955) , είναι Κύπριος πρώην διεθνής αθλητής της καλαθόσφαιρας και του κλασικού αθλητισμού.

Ξεκίνησε από πολύ μικρή ηλικία στα τμήματα υποδομής του ΑΠΟΕΛ και σε ηλικία 13 ετών , το 1968, αγωνίστηκε για πρώτη σε αγώνα της Α εθνικής κατηγορίας. Καταγόταν από αθλητική οικογένεια , ο πατέρας του Χριστόφορος ήταν πρωταθλητής στον κλασικό αθλητισμό και τα αδέλφια του Λούης, Άντρος και Αντώνης ήταν συμπαίκτες του στο ΑΠΟΕΛ.

Έγινε 15 φορές διεθνής με την εθνική Κύπρου , πρώτη φορά το 1970 σε ηλικία 15 ετών.

Στον κλασικό αθλητισμό ήταν πανελληνιονίκης και πρωταθλητής Κύπρου στο άλμα επί κοντώ και μέλος της εθνικής Ελλάδος εφήβων.
Μιχαήλ Μέγας Κομνηνός

Ο Μιχαήλ Μέγας Κομνηνός (1285-μετά το 1355), υπήρξε αυτοκράτορας της Τραπεζούντας στις 30 Ιουνίου 1341 (για μία ημέρα) και από 3 Μαΐου 1344 ως 13 Δεκεμβρίου 1349. Ήταν ο νεώτερος γιος του αυτοκράτορα Ιωάννου Β'. Η σύζυγός του Ακροπολίτισσα ήταν κόρη ευγενούς από την Κωνσταντινούπολη, με την οποία είχε ένα γιο τον Ιωάννη Γ'. Κατά τη διάρκεια της βασιλείας του συνέπεσαν πολλές δυσχέρειες και αντιξοότητες: οι έντονες και συνεχείς παρεμβάσεις της τοπικής αριστοκρατίας, οι επιθέσεις των Τουρκομάνων και των Γενουατών καθώς και ένας λοιμός που αποδεκάτισε τον πληθυσμό. Όλα τα παραπάνω είχαν ως αποτέλεσμα την πρόωρη εκθρόνιση του Μιχαήλ μετά από πέντε χρόνια στο θρόνο.
Φραγκίσκος ντε Βιτόρια

Ο Φραγκίσκος ντε Βιτόρια ή "Φρανθίσκο ντε Βιτόρια" (Francisco de Vitoria), (1488-12 Αυγούστου 1546) ήταν Ισπανός θεολόγος νομομαθής μοναχός, από τους σημαντικότερους της Ισπανίας. Έμεινε περισσότερο γνωστός με αφορμή το πολιτικό γεγονός της εποχής του που ήταν ο πόλεμος της Ισπανίας για την κατάκτηση της Αμερικής. Τότε άσκησε δριμεία κριτική αλλά και πολεμική ενάντια στις αγριότητες που επιχειρούσαν οι Ισπανοί στην προσπάθειά τους να καθυποτάξουν τους ιθαγενείς του Νέου Κόσμου.
Χάρης Σολέας

Ο Χάρης Σολέας (Μόρφου 1962), είναι πρώην Κύπριος διεθνής καλαθοσφαιριστής.

Γεννήθηκε στη Μόρφου και με την Τουρκική εισβολή του 1974 η οικογένεια του βρέθηκε στη Λεμεσό. Ξεκίνησε τη καλαθόσφαιρα απο τον Απόλλων Λεμεσού το 1975 , το 1977 - 1979 έπαιξε στον Ολυμπιακό Λευκωσίας . Το 1980 πήγε για ένα χρόνο στον Κεραυνό για να πάρει μετεγγραφή την επόμενη χρονιά για το ΑΠΟΕΛ. Αρχηγός του ΑΠΟΕΛ και της εθνικής Κύπρου στην οποία έπαιξε 106 φορές κατέχοντας το ρεκόρ συμμετοχών. Σταμάτησε τη καλαθοσφαίριση το 1997 και συνέχισε να προσφέρει τις υπηρεσίες του στον σύλλογο από άλλα πόστα και τη θέση του βοηθού προπονητή.
Ζαφείρης Κάκκαρης

Ο Ζαφείρης Κάκκαρης (γεν. 1951) ήταν διεθνής Έλληνας τερματοφύλακας που αγωνιζόταν στον Πανιώνιο.
Νίκος Χαλκίδης

Ο Νίκος Χαλκίδης είναι παλαίμαχος διεθνής Έλληνας αμυντικός ποδοσφαιριστής, γεννημένος στις 7 Απριλίου 1960. 

Αγωνίστηκε κατά το μεγαλύτερο μέρος της ποδοσφαιρικής του καριέρας με τη φανέλα του Πανιωνίου. Σημείωσε 298 συμμετοχές και 2 τέρματα στο πρωτάθλημα της Α΄ Εθνικής κατηγορίας με τις φανέλες του Πανιωνίου και του Εθνικού Πειραιώς. Διακρινόταν για την ταχύτητά του και την μαχητικότητά του.
Ντίνος Φισεντζίδης

Ο Ντίνος Φισεντζίδης (Λεμεσός 13 Ιουνίου 1941), είναι παλαίμαχος Κύπριος διεθνής καλαθοσφαιριστής και διοικητικός παράγοντας του ΑΠΟΕΛ.

Ο Ντίνος Φισεντζίδης γεννήθηκε στη Λεμεσό όπου έκανε και τα πρώτα του βήματα στην καλαθόσφαιρα στο Λανίτειο γυμνάσιο. Σπούδασε αρχιτεκτονική στην Αγγλία και παράλληλα με τις σπουδές του ήταν μέλος της ομάδας καλαθοσφαίρισης του πανεπιστημίου του Κεντ κατακτώντας 4 φορές το αντίστοιχο αγγλικό πρωτάθλημα. Ήταν 4 φορές διεθνής με την εθνική Κύπρου.

Αγωνίστηκε στο ΑΠΟΕΛ 23 χρόνια, από το 1957 έως το 1979, και διετέλεσε αρχηγός της ομάδας απο το 1964. Παράλληλα με τη καλαθόσφαιρα είχε αγωνιστεί με το ΑΠΟΕΛ στη πετόσφαιρα και στον στίβο. Μετά το τέλος της αθλητικής του καριέρας ασχολήθηκε με τα διοικητικά του συλλόγου . Διετέλεσε αντιπρόεδρος του ΑΠΟΕΛ το 1983 - 1991 , αναπληρωτής πρόεδρος το 1999-2001 και πρόεδρος το 2001.

Σταματώντας τον αθλητισμό συνέχισε να προσφέρει εώς και σήμερα στον σύλλογο από διοικητικές θέσεις. Διετέλεσε πρόεδρος του ΑΠΟΕΛ τη περίοδο 2000 - 2004 .
Φρίξος Μιχαηλίδης

Ο Κύπριος συγγραφέας και εικονογράφος Φρίξος Μιχαηλίδης κατάγεται από την Κατωκοπία και διαμένει στη Λευκωσία. Σπούδασε στη Σχολή Θετικών Επιστημών, στο τμήμα Χημείας του Αριστοτελείου Πανεπιστημίου Θεσσαλονίκης. Έπειτα ασχολήθηκε με την Οινολογία, μελετώντας τους ερυθρούς οίνους. Αφού επέστρεψε στην Κύπρο ασχολήθηκε με τη Δημοτική και την Μέση Εκπαίδευση κι εκεί άρχισε πλέον η σχέση του με την παιδική λογοτεχνία.
Λιάσος Λουκά

Ο Λιάσος Λουκά είναι Κύπριος ποδοσφαιριστής και προπονητής ποδοσφαίρου.
Νικηφόρος Ουρανός

Ο Νικηφόρος Ουρανός υπήρξε ένας από τους ικανότατους στρατηγούς του Βυζαντινού Αυτοκράτορα, Βασιλείου Β' Βουλγαροκτόνου (10ος-11ος αιώνας). Ήταν διοικητής της Αντιόχειας. Μαζί με τον Νικηφόρο Ξιφία και τον Ευστάθιο Δαφνομήλη, αποτελούσαν τρεις από τους σημαντικότερους στρατηγούς του Βασιλείου που χάρισαν αποφασιστικές νίκες στον αυτοκρατορικό στρατό. Η πιο σημαντική νίκη του ήταν αυτή κατά τη μάχη του Σπερχειού ποταμού, το 996 ή 997, κατά την οποία τα βουλγαρικά στρατεύματα τράπηκαν σε φυγή και τραυματίστηκε ο τσάρος Σαμουήλ.
Θανάσης Ιντζόγλου

Ο Θανάσης Ιντζόγλου (Νίκαια Αττικής, 22 Αυγούστου 1945 - 25 Ιουλίου 2020) είναι παλαίμαχος διεθνής Έλληνας ποδοσφαιριστής που αγωνίστηκε κυρίως στον Πανιώνιο και στον Εθνικό.
Φρέντερικ Γκρίφιθ

Ο Φρέντερικ Γκρίφιθ ("Frederick Griffith", 1879 - 1941) ήταν Βρετανός γιατρός και γενετιστής. Το 1928, διεξήγαγε το περίφημο πείραμα, που είναι σήμερα γνωστό σαν «πείραμα του Γκρίφιθ», στο οποίο ανακάλυψε αυτό που ονόμασε «αρχή μεταμόρφωσης», το γνωστό σήμερα DNA.
Γιάννης Γραβάνης

Ο Γιάννης Γραβάνης (Δομοκός 16 Ιανουαρίου 1958 - Πάτρα 30 Απριλίου 2012), ήταν διεθνής Έλληνας αμυντικός ποδοσφαιριστής που αγωνιζόταν στον Πανιώνιο. Πέθανε στις 30 Απριλίου 2012 από καρκίνο.
thumb|right|200px|Ο Γιάννης Γραβάνης (2009)
Αμπιντίν Ντινό

Ο Αμπιντίν Ντινό (τουρκ. "Abidin Dino", 23 Μαρτίου 1913 - 7 Δεκεμβρίου 1993) ήταν Τούρκος ζωγράφος.
Ματράλια

Τα Ματράλια ήταν αρχαία ρωμαϊκή εορτή προς τιμήν της θεότητας Μάτερ Ματούτα, θεά της ανάπτυξης και της καλοτυχίας, που ταυτιζόταν με την επίσης ρωμαϊκή Αουρόρα ή με τη Λευκοθέα-Ινώ.

Στην αρχαία Ρώμη υπήρχε ναός της Μάτερ Ματούτα στο Φόρουμ Μποάριουμ και εκεί τελούνταν η γιορτή στις 11 Ιουνίου. Η γιορτή αυτή ήταν μόνο για τις ανύπαντρες γυναίκες και αυτές που βρίσκονταν στον πρώτο τους γάμο. Στις υπηρέτριες απαγορευόταν η συμμετοχή και η είσοδος στο ναό, αντιθέτως, σύμφωνα με πηγές, μία από αυτές συνοδευόταν στο ναό από τις οικοδέσποινες και την χτυπούσαν με ένα ράπισμα στο πρόσωπο. Οι γυναίκες που συμμετείχαν έπαιρναν μαζί τους τα παιδιά των αδερφών τους, κι όχι τα δικά τους, τα κρατούσαν στην αγκαλιά τους και προσεύχονταν για την ευημερία τους.

Έπειτα, στόλιζαν με στεφάνια το άγαλμα της θεάς και οι γυναίκες πρόσφεραν στη θεά πίτες ψημένες σε πήλινα σκεύη. 

Τα Ματράλια δε θα πρέπει να συγχέονται με τα Ματρονάλια, που εορτάζονταν την πρώτη ημέρα του Μαρτίου.
Νουμίτωρ

O Νουμίτωρ ήταν ήταν κατά την ρωμαϊκή μυθολογία βασιλιάς της Άλβα Λόνγκα. Πατέρας του ήταν ο Πρόκας και καταγόταν από τον Αινεία. Ο νεότερος αδελφός του, ο Αμούλιος πήρε την εξουσία και σκότωσε τους γιους του. Την κόρη του Ρέα Σύλβια την ανάγκασε να γίνει μια από τις Εστιάδες Παρθένες, θεωρώντας πως έτσι εξασφάλιζε ότι η γραμμή του Νουμίτορος δεν θα αποκτούσε άλλο διάδοχο. Η Ρέα Σύλβια όμως γέννησε τον Ρωμύλο και τον Ρώμο, οι οποίοι επανέφεραν και τον Νουμίτορα στην εξουσία.
Φώτης Τσολιάς

Ο Φώτης Τσολιάς (1925 - Δεκέμβριος 2002) ήταν Έλληνας διεθνής ποδοσφαιριστής που αγωνιζόταν στον Πανιώνιο.
Σέρβοι

thumb|200px|Σέρβοι.
Οι Σέρβοι είναι Νοτιοσλαβικό έθνος και εθνοτική ομάδα στα Βαλκάνια. Η πλειοψηφία των Σέρβων κατοικεί στη Σερβία (περιλαμβάνομένης μιας μειονότητας στο έδαφος του Κοσόβου, καθώς και στη Βοσνία και Ερζεγοβίνη και στο Μαυροβούνιο και σχηματίζουν σημαντικές μειονότητες στην Κροατία, τη Βόρεια Μακεδονία και τη Σλοβενία. Υπάρχει μεγάλη σερβική διασπορά στη Δυτική Ευρώπη και εκτός Ευρώπης υπάρχουν πολλές σημαντικές κοινότητες στη Βόρεια Αμερική και στην Αυστραλία.

Οι Σέρβοι μοιράζονται πολιτιστικά χαρακτηριστικά με την υπόλοιπη Νοτιοανατολική Ευρώπη και είναι κυρίως Ορθόδοξοι Χριστιανοί ως προς το θρήσκευμα. Η Σερβική γλώσσα είναι επίσημη στη Σερβία, παράλληλα επίσημη στο Κόσοβο και στη Βοσνία και Ερζεγοβίνη και μιλιέται από την πλειοψηφία στο Μαυροβούνιο. Οι Σέρβοι αριθμούν 11 - 12 εκ. ανθρώπους σε όλο τον κόσμο. Το 64% (8,2 εκ.) ζει στη Σερβία, το 13% (1,6 εκ.) στη Βοσνία και το υπόλοιπο 23% (2,8 εκ.) ζει σε άλλες χώρες (ΗΠΑ, Ελβετία και αλλού).

H καταγωγή των Σέρβων έρχεται από την Πολωνία όπου και κατοικούσαν τον 6ο αιώνα. Έφτασαν στα Βαλκάνια και αναμίχθηκαν με άλλα φύλα.
Ελίζαμπεθ Μπανκς

Η Ελίζαμπεθ Μπανκς ("Elizabeth Banks", γενν. 10 Φεβρουαρίου 1974) είναι Αμερικανίδα ηθοποιός.
Θόδωρος Ζάκκας

Ο Θόδωρος Ζάκκας (γένν. 1965) είναι Έλληνας παλαίμαχος διεθνής επιθετικός ποδοσφαιριστής, που αγωνίστηκε στον Πανιώνιο και το βελγικό πρωτάθλημα.
Περιεκτική Δημοκρατία

Η Περιεκτική Δημοκρατία είναι μια πολιτική φιλοσοφία και πρόταγμα, στόχος της οποίας είναι η επίτευξη της άμεσης (πολιτικής) δημοκρατίας, της οικονομικής δημοκρατίας σε μια α-κρατική, α-χρήματη και χωρίς αγορά οικονομία, της αυτοδιεύθυνσης (δημοκρατία στο κοινωνικό πεδίο) και της οικολογικής δημοκρατίας. Το θεωρητικό πρόταγμα της Περιεκτικής Δημοκρατίας (ΠΔ, που διακρίνεται από το πολιτικό πρόταγμα το οποίο είναι τμήμα της αυτόνομης/δημοκρατικής παράδοσης) προέκυψε από την εργασία του πολιτικού φιλόσοφου, πρώην ακαδημαϊκού και ακτιβιστή Τάκη Φωτόπουλου στο "Towards An Inclusive Democracy", (Cassell/Continuum, London/New York, 1997) [Ελληνική μετάφραση: "Περιεκτική Δημοκρατία" (Εκδόσεις Καστανιώτη, 1999) και επαναδιατύπωση στο "Περιεκτική Δημοκρατία: 10 χρόνια μετά" (Εκδόσεις Ελεύθερος Τύπος, 2008)] και αναπτύχθηκε περαιτέρω από τον ίδιο και άλλους συγγραφείς της πολιτικής επιθεώρησης "Democracy & Nature" [Ελληνική έκδοση "Δημοκρατία & Φύση", πρώην "Κοινωνία και Φύση"] καθώς και του διαδόχου του ηλεκτρονικού περιοδικού "The International Journal of Inclusive Democracy" (ISSN 1753-240X) το οποίο διατίθεται ελεύθερα on line και εκδίδεται από το "Διεθνές Δίκτυο για την Περιεκτική Δημοκρατία".

Σύμφωνα με τον Αυστραλό φιλόσοφο και ακαδημαϊκό Arran Gare, η Περιεκτική Δημοκρατία "προσφέρει μια νέα ισχυρή ερμηνεία της ιστορίας και της καταστροφικής δυναμικής της αγοράς και παρέχει ένα εμπνευσμένο νέο όραμα για το μέλλον στη θέση τόσο του νεοφιλελευθερισμού όσο και των υφιστάμενων μορφών σοσιαλισμού". Επίσης, όπως υπογραμμίζει ο David Freeman, μολονότι η προσέγγιση του Τάκη Φωτόπουλου "δεν είναι ξεκάθαρα αναρχική, εντούτοις, τυπικά ανήκει στον αναρχισμό δεδομένης της προσήλωσής του (συγγραφέα) στην άμεση δημοκρατία, τον συνομοσπονδισμό και την κατάργηση του κράτους, του χρήματος και της οικονομίας της αγοράς".
Θανάσης Καναράς

Ο Θανάσης Καναράς είναι Έλληνας παλαίμαχος διεθνής ποδοσφαιριστής, ο οποίος αγωνιζόταν στον Πανιώνιο.
Γιώργος Σκρέκης

Ο Γιώργος Σκρέκης (Αθήνα, 2 Φεβρουαρίου 1945) είναι Έλληνας παλαίμαχος διεθνής ποδοσφαιριστής που αγωνίστηκε στον Πανιώνιο και στην ΑΕΚ. Το παρατσούκλι του ήταν "Κάλπος" (επειδή ως δεξιός αμυντικός κάλυπτε όλη τη δεξιά πτέρυγα και το στιλ τρεξίματος που είχε έμοιαζε με τον καλπασμό του αλόγου). Ως ποδοσφαιριστής αγωνιζόταν αρχικά στο κέντρο της άμυνας αλλά το 1968 ο προπονητής του στον Πανιώνιο τον καθιέρωσε στη θέση του δεξιού μπακ. Κατέκτησε δύο φορές το παγκόσμιο πρωτάθλημα ΣΙΣΜ με την εθνική Ενόπλων.
Μαλάικα Αρόρα

Η Μαλάικα Αρόρα Χαν (αγγλ. "Malaika Arora Khan") είναι μια Ινδή ηθοποιός, VJ (παρουσιάστρια μουσικών βίντεο στην τηλεόραση) και μοντέλο.
Cursus honorum

Cursus honorum (σε ακριβή μετάφραση «κούρσα αξιωμάτων», πιο ελεύθερα «διοικητική θητεία») ονομαζόταν στην Αρχαία Ρώμη η ακολουθία πολιτικών-στρατιωτικών αξιωμάτων που αναλάμβαναν οι συγκλητικοί καθώς ανέρχονταν ιεραρχικά, τόσο κατά την περίοδο της Δημοκρατίας, όσο και κατά τους πρώτους Αυτοκρατορικούς Χρόνους. Αν και θεωρητικά όλοι οι Ρωμαίοι πολίτες είχαν ίσες ευκαιρίες για να αναλάβουν αξιώματα, στην πραγματικότητα ένα πλούσιο cursus honorum σε χαμηλή ηλικία αποτελούσε προϋπόθεση για ανέλιξη στα ανώτερα αξιώματα του κράτους.
Αλεξάντρ Ντανίλοβιτς Μένσικοφ

Ο πρίγκιπας Αλεξάντρ Ντανίλοβιτς Μένσικοφ (Алекса́ндр Дани́лович Ме́ншиков, περ. 1672 - 1729) υπήρξε ρώσος γραφειοκράτης και στρατιωτικός, ένας από τους στενότερους συνεργάτες του Μεγάλου Πέτρου στην προσπάθεια να μετατρέψει το Ρωσικό Βασίλειο σε Αυτοκρατορία. Μετά το θάνατο του τσάρου και την ενθρόνιση της χήρας του Αικατερίνης, υπήρξε στην πραγματικότητα ο κυβερνήτης της χώρας για δύο χρόνια.
MythBusters

250px|thumb|Άνταμ Σάβατζ
Το MythBusters (ελλ. απόδοση "Μύθος ή Πραγματικότητα") είναι δημοφιλής τηλεοπτική σειρά παραγωγής της εταιρείας "Beyond Television" για το Discovery Channel. Τη σειρά παρουσιάζουν ο Άνταμ Σάβατζ και ο Τζέιμι Χάινεμαν, οι οποίοι προσπαθούν μέσω της επιστημονικής μεθόδου να επιβεβαιώσουν ή να καταρρίψουν δημοφιλείς αστικούς μύθους ή θρύλους. Η προβολή της ξεκίνησε το 2003 ενώ συνεχίζεται μέχρι σήμερα.
Παναγιώτης Λύρης

Ο Παναγιώτης Λύρης (στο κέντρο), σε συνάντηση με τον εκδότη [[Πότης Στρατίκης|Πότη Στρατίκη]] (αριστερά) και το συγγραφέα Παναγιώτη Πλαφουτζή

Ο Παναγιώτης Λύρης είναι Έλληνας σκιτσογράφος και δημιουργός κόμικς, γεννημένος το 1977.

Σπούδασε στη Σχολή Ορνεράκη, την περίοδο 2001-2003 και έχει εικονογραφήσει παιδικά βιβλία και διαφημιστικά έντυπα.

Παράγει επίσης, τα δικά του κόμικς σε περιοδικά όπως τα "Σαΐνια", το "PC Master" και το ένθετο "9" της "Ελευθεροτυπίας".

Αποτελεί μέλος της "Εικαστικής Ομάδας Συνεργίας"

Το κόμικς του με τίτλο Αδάμ έχει βραβευτεί, μαζί με άλλα τέσσερα, στη πέμπτη διοργάνωση του 24 Hour Comics Day που πραγματοποιήθηκε στις 2 Οκτωβρίου 2010, στο Metropolis Live Stage.).
Γιώργος Δεϊμέζης

Ο Γιώργος Δεϊμέζης (19 Μαΐου 1938 - ...) είναι Έλληνας πρώην διεθνής επιθετικός ποδοσφαιριστής που αγωνιζόταν στον Φωστήρα.
Μαγκρέμπ

μικρογραφία|δεξιά|200px|Μαγκρέμπ
Μαγκρέμπ (αραβικά: المغرب العربي, "al-Maġrib al-ʿArabi/αλ-Μάγριμπ αλ-Αραμπί"), (ονομασία που προσδιορίζει τη Δύση στα Αραβικά) ονομάζεται η περιοχή της Βορειοδυτικής - Βόρειας Αφρικής που περιλαμβάνει το Μαρόκο, την Αλγερία και την Τυνησία. Με τον όρο Μεγάλο Μαγρέμπ περιλαμβάνονται επιπλέον οι περιοχές της Δυτικής Σαχάρας, Μαυριτανίας και της Λιβύης.

Η ονομασία Μαγκρέμπ ή Μάγκριμπ (στην κλασική αραβική) προέρχεται από την αραβική λέξη "γκαρίμπ" ("gharib") που σημαίνει "πηγαίνοντας προς το άγνωστο" που αποτελούσε το σύνθημα, ίσως και την ιαχή των Αράβων κατακτητών κινούμενοι δυτικά στα βόρεια παράλια της Αφρικής.

Παλαιότερα οι Άραβες θεωρούσαν ως Μαγκρέμπ μόνο τις περιοχές των χωρών αυτών που βρίσκονται μεταξύ της οροσειράς του Άτλαντα και της Μεσογείου. Κατά την περίοδο της Αραβικής και μουσουλμανικής κυριαρχίας τους, ορισμένοι συγγραφείς θεωρούσαν Μαγρέμπ και την Ισπανία - Πορτογαλία (Ελ Ανταλούς), τη Σικελία (το εμιράτο της Σικελίας) και τη Μάλτα (όπου και σήμερα η μαλτέζικη γλώσσα προέρχεται από την αραβική).

Οι κάτοικοι της περιοχής του Μαγκρέμπ θεωρούνται Άραβες αν και υπάρχουν σημαντικά τμήματα του πληθυσμού με διαφορετική προέλευση όπως οι Βέρβεροι και πολύ λιγότεροι οι Εβραίοι.
Σημειώνεται ότι οι χώρες του Μαγκρέμπ διαφέρουν μεταξύ τους ακόμα και από πόλη σε πόλη, τόσο γεωγραφικά, εθνολογικά, πολιτικά και πολιτιστικά, όσο ακόμη και αρχιτεκτονικά.
Χάνταμαρ

right|thumb|250px|Το κάστρο του Χάνταμαρ
Χάνταμαρ (γερμ. "NS-Tötungsanstalt Hadamar") ονομάστηκε το Ίδρυμα, το οποίο, κατά την περίοδο 1941-1945, ήταν ένα από τα κέντρα στα οποία υλοποιήθηκε το Πρόγραμμα Ευθανασίας T-4. Έλαβε το όνομά του από την παρακείμενη πόλη Χάνταμαρ στο ομόσπονδο (σήμερα) κρατίδιο της Έσσης (Hessen).
Κρατικό Εργοστάσιο Αεροσκαφών

class="infobox" width=315 style="font-size: 100%;"
style="background: #B5C7DE; text-align: center; color:black" colspan="2" | Κρατικό Εργοστάσιο Αεροσκαφών
 colspan="3" style="text-align:center;"|200px<br>Έμβλημα του ΚΕΑ με την φράση: Για να ευτυχείς είναι αναγκαίο να μοχθείς
Ενεργό
1925-σήμερα
Χώρα
Ελλάδα
Πίστη
Ένοπλες Δυνάμεις
Κλάδος
Πολεμική Αεροπορία (ΠΑ) 20px|
Υπαγωγή
ΔΑΥ
Έδρα
Ελληνικό

Το Κρατικό Εργοστάσιο Αεροσκαφών ("ΚΕΑ") είναι η πιο ιστορική Ελληνική εταιρεία παραγωγής αεροσκαφών, αρχικά γνωστή ως Εργοστάσιο Αεροσκαφών Φαλήρου.
Λαβύρινθος

Ο Λαβύρινθος της [[Πύλος|Πύλου]], Αρχαιολογικό μουσείο Αθηνών
Ο Λαβύρινθος στην Ελληνική Μυθολογία, ήταν μια σύνθετη οικοδομική κατασκευή, στην Κνωσσό. Φτιάχτηκε από τον μηχανικό Δαίδαλο για λογαριασμό του μυθικού βασιλιά της Κρήτης, Μίνωα. Ο λόγος που κατασκευάστηκε ήταν για να απομονώσει τον Μινώταυρο, πλάσμα μισός άνθρωπος και μισός ταύρος.Σύμφωνα με τον μύθο οι Αθηναίοι έστελναν 7 νέους και 7 νέες κάθε χρόνο στον λαβύρινθο.
Τελικά τον σκότωσε ο Αθηναίος ήρωας Θησέας, τον οποίο βοήθησε η κόρη του Μίνωα, Αριάδνη να βρει την έξοδό με τον μίτο της. Σύμφωνα με μια παραλλαγή του μύθου η Αριάδνη έδωσε στο Θησέα ένα στέμμα με το οποίο φωτίστηκε ο Λαβύρινθος και έτσι μπόρεσε να διασωθεί.

Ο ίδιος ο Δαίδαλος, κατασκεύασε τόσο περίτεχνα και πολύπλοκα τον λαβύρινθο, που ακόμη και αυτός κατάφερε με δυσκολία να βρει την έξοδό του, όταν ολοκλήρωσε το έργο.

Ο όρος Λαβύρινθος χρησιμοποιείται πολλές φορές για να δηλώσει οικοδόμημα με πολύπλοκους διαδρόμους που κάνουν δύσκολη ή αδύνατη την έξοδο από αυτό καθώς και κάθε παρόμοια διάταξη δρόμων, στοών.
Καρλ Γκούσταφ Ρένσκιελντ

Ο κόμης Καρλ Γκούσταφ Ρένσκιελντ ("Carl Gustav Rehnskiöld", 6 Αυγούστου 1651 - 29 Ιανουαρίου 1722) υπήρξε Σουηδός ανώτατος αξιωματικός την εποχή της βασιλείας του Καρόλου ΙΒ'.

Ήταν ένας από τους πρωταγωνιστές του Μεγάλου Βορείου Πολέμου, ο οποίος ξεκίνησε το 1700. Καίτοι αψίθυμος και εριστικός ως χαρακτήρας, οι στρατιωτικές ικανότητές του τον έκαναν βασικό σύμβουλο του βασιλιά και δεύτερο στην ιεραρχία του σουηδικού στρατού. Μάλιστα όπως αποκαλούσαν τον Κάρολο «Αλέξανδρο του Βορρά», έτσι και το Ρένσκιελντ τον αποκαλούσαν «Παρμενίωνα».

Σημαντικότερες στιγμές της καριέρας του υπήρξαν η θριαμβευτική εκστρατεία στην Πολωνία (τότε τμήμα της Πολωνο-Λιθουανικής Κοινοπολιτείας) μεταξύ 1701 - 1703, η Μάχη του Φράουσταντ το 1706 (μετά τη νίκη του προήχθη σε στρατάρχη), αλλά και η αποτυχημένη εισβολή στη Ρωσία το 1708-9. Είχε το γενικό πρόσταγμα στη Μάχη της Πολτάβα, την οποία έχασε και αιχμαλωτίσθηκε από τους Ρώσους. Παρέμεινε αιχμάλωτός τους έως το 1718.



Κατηγορία:Σουηδοί στρατηγοί
Γιαρίλο

Στη σλαβική μυθολογία, ο Γιαρίλο (κυριλλ. "Ярило, Јарило", πολ. "Jaryło", κροατ. "Juraj, Đorđe") ήταν μεγάλη θεότητα της γονιμότητας, της νεότητας και της άνοιξης. Η ιστορική πηγή που αναφέρει τη θεότητα αυτή είναι μια βιογραφία του 12ου αιώνα του Γερμανού επισκόπου Όθωνα της Βαμβέργης, ο οποίος πήγε να εκχριστιανίσει σλαβικές φυλές κι έτυχε να βρεθεί σε μια γιορτή προς τιμήν του θεού "Γκέροβιτ", κάτι που επιβεβαιώνει ότι η ίδια θεότητα εμφανιζόταν να λατρεύεται ανά περιοχές και με το όνομα Γιάροβιτ ως θεός του πολέμου και της σοδειάς.
Δαυίδ Μέγας Κομνηνός

Ο Δαυίδ Μέγας Κομνηνός (1408 - 1 Νοεμβρίου 1463) ήταν ο τελευταίος αυτοκράτορας της Τραπεζούντας (Απρίλιος 1460-Αύγουστος 1461). Ήταν ο τρίτος γιος του Αυτοκράτορα Αλέξιου Δ' και της Θεοδώρας Καντακουζηνής. Επίσης θεωρείται άγιος της Ορθόδοξης Εκκλησίας και η μνήμη του τιμάται την 1 Νοεμβρίου..
Ανδρέας Καραβέλας

Ο Ανδρέας Καραβέλας (Πάτρα ?) είναι Έλληνας πρώην διεθνής αθλητής της χειροσφαίρισης και νυν προπονητής.

Από τους σκαπανείς της χειροσφαίρισης στη Πάτρα ξεκίνησε τον αθλητισμό με τη καλαθοσφαίριση στον Απόλλων Πατρών και στον Σπόρτιγκ ενώ έπαιξε ποδόσφαιρο καισ την Παναχαϊκή. Στον Σπόρτιγκ τον κέρδισε το χάντμπολ ένα νέο άθλημα τότε και από τους πρώτους αθλητές του τμήματος. Με τον Σπόρτιγκ αγωνίστηκε στη Α΄εθνική και στη συνέχεια μεταγράφηκε στα Βριλλήσια. 

Τελειώνοντας την καριέρα του έγινε προπονητής στην Ε.Σ.Ν. Βριλησσίων και ακολούθως στον Ολυμπιακό Πατρών, Πήγασο Αιγίου, και σήμερα στη Ορμή Πατρών. Επίσης ήταν προπονητής στο κλιμάκιο Πελοποννήσου. 

Είχε αγωνιστή με την εθνική Ελλάδος αντρών.
Νταΐνα Τσαβιάνο

Η Νταΐνα Τσαβιάνο (ισπ. "Daína Chaviano", Αβάνα) είναι Κουβανή συγγραφέας.

Σπούδασε Αγγλική Φιλολογία στο Πανεπιστήμιο της Αβάνας. Τα έργα φαντασίας και επιστημονικής φαντασίας που δημοσίευσε όσο ζούσε στην Κούβα την έκαναν τη συγγραφέα με τις περισσότερες πωλήσεις στην ιστορία της χώρας και για τα δύο λογοτεχνικά είδη, χαρίζοντάς της το θαυμασμό κοινού και κριτικών. Αφού έφυγε από τη χώρα της, ξεχώρισε με μυθιστορήματα τα οποία προσεγγίζουν θέματα πιο ιστορικά και σύγχρονα, αν και περιέχουν έντονα μυθολογικά και φανταστικά στοιχεία.

Η θεματολογία της περιλαμβάνει τη μυθολογία, τον ερωτισμό, την αρχαία ιστορία, την κοινωνιολογία, την πολιτική και τη μαγεία, τα οποία και αναπτύσσει με ύφος γεμάτο εικόνες ποιητικές και αισθησιακές μαζί.

Μεταξύ των έργων της ξεχωρίζει ο κύκλος "Η κρυφή Αβάνα", που περιλαμβάνει τα μυθιστορήματα "Ανήρ, γυνή, λιμός", "Το σπίτι των παιχνιδιών", "Το μυστικό της γάτας" και "Το νησί των άπειρων ερώτων". Το τελευταίο έχει μεταφραστεί σε 25 γλώσσες και έχει γίνει το πιο δημοφιλές κουβανέζικο μυθιστόρημα όλων των εποχών.

Από το 1991, η Νταΐνα Τσαβιάνο ζει μόνιμα στις ΗΠΑ.
Φράγμα του Ασουάν

Το Φράγμα του Ασουάν είναι υδροηλεκτρικό φράγμα στον ποταμό Νείλο της Αιγύπτου, κοντά στην πόλη Ασουάν, το μεγαλύτερο της χώρας και ένα από τα σπουδαιότερα του κόσμου.
Ζαουάντ Ζαϊρί

Ο Ζαουάντ Ζαϊρί (αραβ: جواد الزاري ) είναι διεθνής Μαροκινός ποδοσφαιριστής που αγωνίζεται ως μεσοεπιθετικός και ανήκει στην Ελληνική ομάδα Α.Π.Σ. Ζάκυνθος 1961. Διακρίνεται για την εκρηκτικότητά του καθώς και για την μεγάλη τεχνική του κατάρτιση.
Μάχη του Γκεμόιερτχοφ

Η Μάχη του Γκεμόιερτχοφ ήταν μια από τις μάχες του Μεγάλου Βορείου Πολέμου. Έλαβε χώρα στις 26 Ιουλίου 1705, όταν σουηδικές δυνάμεις υπό τον Άνταμ Λούντβιχ Λεβενχάουπτ επιτέθηκαν εναντίον ενός ρωσικού εκστρατευτικού σώματος που διοικούσε ο Μπαρίς Σερεμέτιεφ. Έληξε με νίκη των πρώτων.
Ελληνική Ομοσπονδία Πετοσφαίρισης

Η Ελληνική Ομοσπονδία Πετοσφαίρισης (Ε.Ο.ΠΕ.) ιδρύθηκε το 1970 και είναι η ανώτατη αρχή της Πετοσφαίρισης και του Μπιτς Βόλεϊ στην Ελλάδα.

Στην αρμοδιότητα της ΕΟΠΕ ανήκουν τα πρωταθλήματα, όπως το Πρωτάθλημα Ελλάδας πετοσφαίρισης γυναικών, τα κύπελλα Ελλάδας και οι εθνικές ομάδες. Στο παρελθόν είχε την ευθύνη διεξαγωγής του πρωταθλήματος της Α1 Εθνικής κατηγορίας ανδρών, όμως από την περίοδο 2006-2007, διοργανώτρια αρχή του πρωταθλήματος είναι η Ένωση Σωματείων Αμειβόμενων Πετοσφαιριστών.

Η ΕΟΠΕ είναι μέλος της CEV (Confédération Européenne de Volleyball) και της FIVB (Fédération Internationale de Volleyball).
Οδύσσεια του Διαστήματος 31

Η Οδύσσεια του Διαστήματος 31 (ιαπωνικά: 宇宙伝説ユリシーズ31, "Uchū Densetsu Yurishīzu Sātīwan", δηλ. "Space Legend Ulysses 31" γαλλικά: Ulysse 31) είναι ο ελληνικός τίτλος της γαλλο-ιαπωνικής σειράς κινουμένων σχεδίων του 1981. Η σειρά είναι μεταφορά της "Οδύσσειας" του Ομήρου στον 31ο αιώνα και ολοκληρώθηκε σε 26 επεισόδια. Την παραγωγή είχαν αναλάβει η Καναδική εταιρεία παραγωγής παιδικών προγραμμάτων DiC Audiovisuel σε συνεργασία με το ιαπωνικό στούντιο anime Tokyo Movie Shinsha και τον όμιλο RTL. Δημιουργοί της σειράς είναι οι Μπερνάρντ Ντεριέ και Ζαν Σαλοπέν, οι οποίοι βασίστηκαν σε μια ιδέα της Νίνα Βολμάρκ. Η σειρά έκανε πρεμιέρα στις 3 Οκτωβρίου του 1981 στο κανάλι FR3 (σήμερα France 3). Περίπου δύο χρόνια μετά την αρχική προβολή της, η σειρά μεταδόθηκε για πρώτη φορά στην Ελλάδα, μεταγλωττισμένη από την ΕΡΤ1. Τις φωνές στους ήρωες δάνεισαν, μεταξύ άλλων, οι Μάνος Βενιέρης, Τάσος Κωστής, Αργύρης Παυλίδης, Ματίνα Καρρά και Υβόνη Μεταξάκη.
Διπλωματικό Δίκαιο

Διπλωματικό Δίκαιο ονομάζεται το σύνολο των διεθνών κανόνων που διέπουν τις διπλωματικές σχέσεις και αφορούν κυρίως τους διπλωματικούς υπαλλήλους και κατ΄ επέκταση τη διπλωματική εθιμοτυπία.

Το 1815 οι τότε ευρωπαϊκές Ηγεμονίες συνήλθαν σε διάσκεψη στη Βιέννη (Συνέδριο της Βιέννης (1815)), προκειμένου τους μέχρι τότε διεθνείς κανόνες που αποτελούσαν προϊόντα του Εθιμικού Δικαίου να συμπεριλάβουν σε γραπτή διεθνή συνθήκη. Παρά ταύτα το μόνο που κατορθώθηκε τότε ήταν να συνταχθεί ένα κείμενο που ονομάστηκε "Κανονισμός της Βιέννης" και που καθόριζε μεταξύ άλλων κυρίαρχων θεμάτων, μόνο την ιεραρχία των διπλωματικών υπαλλήλων, (εθιμοτυπία). Ο Κανονισμός εκείνος συμπληρώθηκε τρία χρόνια μετά, το 1818, από το Πρωτόκολλο της Αιξ λα Σαπέλ, (Aix-la-Chapelle), στις 21 Νοεμβρίου του 1818.

Μετά από ένα ολόκληρο αιώνα το 1927 επιχειρήθηκε μια δεύτερη απόπειρα, εκ μέρους της Κοινωνίας των Εθνών, συνομολόγησης κανόνων διεθνούς δικαίου πλην όμως και αυτή απέτυχε. Τον επόμενο χρόνο κατά την 6η Συνδιάσκεψη των Αμερικανικών Κρατών συνομολογήθηκε μια διεθνής σύμβαση από διπλωματικούς αντιπροσώπους πλην όμως η εφαρμογή της περιοριζόταν εδαφικά.
Τέλος μετά από τον Β' Παγκόσμιο Πόλεμο, όπου συστάθηκε ο ΟΗΕ και κατόπιν ειδικής εισήγησης της Γιουγκοσλαβικής αντιπροσωπείας, τον Δεκέμβριο του 1959 κατάφερε η Γενική Συνέλευση του ΟΗΕ να ψηφίσει απόφαση περί σύγκλισης επιτροπής για κωδικοποίηση των κανόνων του Διεθνούς Δικαίου που αφορούσαν μόνο τις διπλωματικές σχέσεις και ασυλίες. Οι εργασίες της συνδιάσκεψης εκείνης κατέληξαν στην ομόφωνη Σύμβαση της Βιέννης (1961) που τέθηκε σε ισχύ στις 24 Απριλίου 1964 και που φέρεται με το όνομα "Διπλωματικό Δίκαιο", ή "Δίκαιο διπλωματικών σχέσεων". Τη σύμβαση αυτή έχει υπογράψει και η Ελλάδα.

Το Διπλωματικό Δίκαιο χωρίζεται σε τρία κύρια μέρη: α) Αποκατάσταση διπλωματικών σχέσεων, β) Μορφές ανάπτυξης διπλωματικών σχέσεων και γ) Διπλωματικά προνόμια και ασυλίες.
Παντελής Πασχαλίδης

Ο Παντελής Πασχαλίδης ήταν Έλληνας σκηνοθέτης, σεναριογράφος και συγγραφέας.
Ράντεγκαστ

Άγαλμα του Ράντεγκαστ στο [[Ράντχοστ]]

Στη σλαβική μυθολογία, ο Ράντεγκαστ (Ράντιγκοστ, Ρίντεγκοστ, Ρέντιγκαστ ή Ράντχοστ) είναι ο θεός του πολέμου, του ήλιου, της φιλοξενίας και της γονιμότητας. Ωστόσο, υπάρχουν αμφιβολίες για το αν υπήρξε όντως τέτοια θεότητα που λατρευόταν από τους Σλάβους: το όνομα απαντάται σε αρκετές αξιόπιστες ιστορικές πηγές, αλλά είναι ασαφές αν αναφέρεται σε κάποια θεότητα ή σε κάποιο σλαβικό οικισμό. 

Στις αρχές του 11ου αιώνα, αναφέρεται σε γερμανικά χρονικά ότι στην "πόλη" Ράντεγκαστ λατρεύονταν πολλοί θεοί, ο σημαντικότερος από τους οποίους ήταν ο Σβάροζιτς, ενώ κατά τα τέλη του αιώνα σε άλλες πηγές αναφέρεται ότι στην ίδια περιοχή λατρευόταν και ένας θεός ονόματι Ράντεγκαστ, προς τιμήν του οποίου έγινε ανθρωποθυσία κατά τη διάρκεια εχθροπραξιών. Οι διαφορές αυτές μπορεί να οφείλονται σε σύγχυση μεταξύ των χρονικογράφων, σε εξέλιξη της λατρείας των Σλάβων και αλλαγή των τοπικών θεοτήτων τους ή ακόμα και στο γεγονός ότι οι ονομασίες Ράντεγκαστ και Σβάροζιτς μπορεί να αναφέρονταν στην ίδια θεότητα.
Λύρκειο

Το Λύρκειο είναι βουνό της Πελοποννήσου που βρίσκεται στα σύνορα των νομών Αργολίδας και Αρκαδίας. Βόρεια ενώνεται με το Τραχύ, δυτικά καταλήγει στο οροπέδιο της Μαντίνειας και νότια ενώνεται με το Αρτεμίσιο. Είναι τμήμα της ευρύτερης οροσειράς που ενώνει τον Κορινθιακό με τον Αργολικό κόλπο και περιλαμβάνει τα βουνά Κυλλήνη, Ολίγυρτο, Αρτεμίσιο, Τραχύ κ.α.

Η υψηλότερη κορυφή του ονομάζεται Γούπατα και έχει υψόμετρο 1.755 μέτρα. Το ανατολικότερο τμήμα του βουνού ονομάζεται και Αρμενιά. Οικισμοί χτισμένοι στις πλαγιές του από την πλευρά της Αργολίδας είναι το Κεφαλόβρυσο και η Φρουσιούνα.

Το όρος Λύρκειο μαζί με το γειτονικό Αρτεμίσιο συγκαταλέγεται στις 196 σημαντικές περιοχές για πουλιά της Ελλάδας (ΣΠΠΕ).
Αριστίων

Ο Αριστίων (... – 1 Μαρτίου 86 π.Χ.) ήταν φιλόσοφος και τύραννος των Αθηνών από το 88 π.Χ. έως το 86 π.Χ. Συμμάχησε με το βασιλιά του Πόντου, Μιθριδάτη ΣΤ΄, ενάντια στους Ρωμαίους κατά τη διάρκεια του Α' Μιθριδατικού Πολέμου. Την 1η Μαρτίου 86 π.Χ. ο Λεύκιος Κορνήλιος Σύλλας κατέλαβε την Αθήνα μετά από μακρά πολιορκία και ο Αριστίων εκτελέστηκε.
Ολίγυρτος

Ο Ολίγυρτος είναι βουνό της Πελοποννήσου με υψόμετρο 1.935 μέτρα και βρίσκεται στο σημείο που ενώνονται οι νομοί Αργολίδας, Κορινθίας και Αρκαδίας. Βόρεια ενώνεται με την Κυλλήνη (Ζήρεια), ανατολικά με το Μαίναλο και νότια με το Τραχύ. Είναι τμήμα της ευρύτερης οροσειράς που ενώνει τον Κορινθιακό με τον Αργολικό κόλπο και περιλαμβάνει τα βουνά Κυλλήνη, Λύρκειο, Αρτεμίσιο, Τραχύ κ.ά. Πρόκειται για πυκνά δασωμένο βουνό, κυρίως με έλατα (86.000 στρ.), με μικρή περίμετρο αλλά με πανοραμική θέα προς τις κοιλάδες του Φενεού και της Στυμφαλίας. Ο Ολίγυρτος ονομάζεται επίσης και Σκίπιζα επειδή έτσι ονομάζεται η ψηλότερή του κορυφή..
Γιώργος Πάντζας

Ο Γιώργος Πάντζας (1937) είναι Έλληνας ηθοποιός και πολιτικός.
Αμερικανικό Ινστιτούτο Κινηματογράφου

Το Αμερικανικό Ινστιτούτο Κινηματογράφου (αγγλικά: American Film Institute, συντομογραφία: AFI) είναι ανεξάρτητος, μη κερδοσκοπικός οργανισμός, ο οποίος ιδρύθηκε το 1967 όταν ο Αμερικανός πρόεδρος Λύντον Τζόνσον υπέγραψε τον νόμο National Foundation on the Arts and the Humanities Act. 

Το AFI καθιέρωσε το βραβείο Life Achievement Award το 1973. Το φεστιβάλ του Ινστιτούτου, AFI Fest, ξεκίνησε το 1987 και έκτοτε διοργανώνεται σε ετήσια βάση. Το 1998, με την ευκαιρία της 100ης επετείου του αμερικανικού κινηματογράφου, το AFI ξεκίνησε τη σειρά "100 Χρόνια...", η οποία πανηγυρίζει και προάγει το ενδιαφέρον για την ιστορία του αμερικανικού κινηματογράφου. Το Ινστιτούτο αναλαμβάνει επίσης την συντήρηση παλιών ταινιών, τα φιλμ των οποίων είναι επιρρεπή σε αλλοιώσεις.
Ακταίος

Ο Ακταίος (Ακτεύς), κατά τον Παυσανία ήταν ο πρώτος βασιλιάς της Αθήνας. Ήταν ο γιος του Ερυσίχθωνα, πατέρας της Άγραυλου και πεθερός του Κέκροπα, του διαδόχου του στη βασιλεία της πόλης.

Η παράδοση αναφέρει ότι έδωσε το όνομά του στην περιοχή της Αττικής, πριν ονομαστεί Κεκροπία από τον Κέκροπα. Ο Ακταίος είχε τρεις κόρες τις: Άγραυλο, Έρση και Πάνδροσος, αλλά δεν είχε κανένα γιο. Εν συνεχεία ο Κέκροπας παντρεύτηκε την Άγραυλο και τον διαδέχτηκε στον θρόνο.

Σύμφωνα με τον Απολλόδωρο, ο Κέκροπας ήταν ο πρώτος βασιλιάς της Αττικής και οι τρεις αυτές κόρες ήταν δικές του.

Κατηγορία:Μυθικοί βασιλείς της Αθήνας
Tamagotchi

thumb|right|250px|Ένα Ταμαγκότσι έκδοση 1 με ένα χαρακτήρα Μαρούτσι (ευρωπαϊκής έκδοσης].
thumb|right|250px| Ένα Ταμαγκότσι έκδοσης 4 με ένα χαρακτήρα Νεαρό Μιμίτσι (ιαπωνικής έκδοσης).
To Tamagotchi Connection (στην Αμερική) ή Tamagotchi Connexion (στην Ευρώπη) (ιαπωνικά: たまごっち) είναι μικρό φορητό ηλεκτρονικό ζωάκι, σχήματος αυγού, και πωλείται από την εταιρεία Bandai. Είναι δημιούργημα των Ιαπώνων Akihiro Yokoi της WiZ και Aki Maita Bandai το 1996. Πωλήθηκε πρώτη φορά από τη Bandai στην Ιαπωνία στις 23 Νοεμβρίου του 1996. Μέχρι το 2010, περισσότερα από 76 εκατομμύρια Ταμαγκότσι πωλήθηκαν παγκοσμίως. Σύμφωνα με τη Bandai, η λέξη "Tamagotchi" προέρχεται από την ιαπωνική λέξη "たまご" (tamago) που σημαίνει "αυγό" και την αγγλική λέξη "watch" που σημαίνει "ρολόι". Το κανονικό όνομα τού Ταμαγκότσι στην Ιαπωνία είναι Tamagotch.
O Arise, All You Sons

Το «O Arise, All You Sons» είναι ο εθνικός ύμνος που έχει η Παπούα Νέα Γουινέα. Καθιερώθηκε μόλις η χώρα έγινε ανεξάρτητη, στις 16 Σεπτεμβρίου του 1975. Συνθέτης του ύμνου είναι ο Τομ Σάκλαντι, πρώην Βασιλικός Πεζοναύτης και Αυστραλός στρατιώτης.
Σβάντεβιτ

Άγαλμα του θεού Σβάντεβιτ στη Νήσο [[Ρούγκεν]]

Με τις ονομασίες Σβάντοβιτ, Σβέντοβιτ, Σβάντεβιτ και Σβιέτοβιτ είναι γνωστός στη σλαβική μυθολογία ο θεός του πολέμου, της βλάστησης και της αφθονίας. Συνήθως απεικονιζόταν κρατώντας στο ένα χέρι το σπαθί του και στο άλλο ένα κέρας με οίνο ή καρπούς, ενώ συνηθέστερη απεικόνισή του σε αγάλματα είναι με τέσσερα κεφάλια που κοιτάνε σε διαφορετικές κατευθύνσεις, συμβολίζοντας τα τέσσερα σημεία του ορίζοντα ή και τις τέσσερις εποχές του χρόνου. 

Ο κυριότερος ναός του θεού Σβάντεβιτ βρισκόταν στη Νήσο Ρούγκεν στη Βαλτική Θάλασσα, όπου λειτουργούσε μαντείο που έδινε χρησμούς παρατηρώντας τη συμπεριφορά ενός λευκού αλόγου, συμβόλου του θεού. Ο ναός περιείχε επίσης και τους θησαυρούς της τοπικής φυλής και φυλασσόταν από τους πολεμιστές της. Αποτελούσε πνευματικό κέντρο των Σλάβων της Βαλτικής και καταστράφηκε το 1168 από τους Δανούς.

Με την έλευση του χριστιανισμού, πολλές θεότητες αρχαίων θρησκειών αντικαθίσταντο από χριστιανικούς αγίους, πολλές φορές υιοθετώντας και ενσωματώνοντας στη νέα θρησκεία παλαιότερες τελετές και γιορτές. Έτσι, φαίνεται πως ανάμεσα στους σερβικούς πληθυσμούς, ο θεός Σβάντεβιτ αντικαταστάθηκε από τον Άγιο Βίτο: η λατρεία του εν μέρει διατηρείται κατά τη γιορτή του Αγίου Βίτου, Βίντοβνταν, μια από τις πιο σημαντικές γιορτές της Σερβικής Ορθόδοξης Εκκλησίας. 

Η μορφή του Σβάντοβιτ απεικονίζεται και στον πίνακα του Τσέχου ζωγράφου Άλφονς Μούχα "Η γιορτή του Σβάντοβιτ".
Νταζβόγ

Ο Νταζβόγ (σλαβ. "Dažbog") ήταν ένας από κυριότερους θεούς στη σλαβική μυθολογία, θεότητα του ήλιου. Αναφέρεται από διάφορα μεσαιωνικά χειρόγραφα, όπως το Πρώτο Χρονικό, απόδειξη για την αυθεντικότητά του και τη λατρεία του από όλα τα σλαβικά έθνη, κατά περιπτώσεις με διαφορετικές ονομασίες. 

Ως Νταζβόγ λατρευόταν σε περιοχές όπως η Ουκρανία, η Πολωνία και η Ρωσία. Είναι γιος του Σβαρόγ, του θεού του ουρανού και το όνομά του σημαίνει "ο θεός που δίνει". Αυτός ξεκίνησε τη μέτρηση του χρόνου και δημιούργησε το πρώτο ημερολόγιο, ενώ θεωρείται ο πρόγονος όλων των Ρώσων. Απεικονίζεται ως γηραιός άνδρας με ξανθά μαλλιά που χαρίζει δύναμη, υγεία και σοφία. Σύμφωνα με το μύθο, γεννιέται κάθε μέρα και διασχίζει τον ουρανό με το άρμα του, όπως ο Φαέθων στην ελληνική μυθολογία, μέχρι τη νύχτα, οπότε και έχει γίνει γέρος. 

Στη Σερβία, ο Ντάβογκ ήταν ένας κουτσός και άσχημος βοσκός μιας αγέλης λύκων, δαίμονας που εξουσίαζε τον Κάτω Κόσμο και ταξίδευε στον κόσμο των ανθρώπων. Αν και στους λαϊκούς μύθους δεν ήταν πάντοτε κακός, ο θεός συχνά παρουσιαζόταν ως εχθρός του χριστιανικού Θεού και παραλληλιζόταν με το Σατανά. Το γεγονός αυτό μπορεί να οφείλεται είτε στη δαιμονοποίηση της παλιάς μεγάλης σλαβικής θεότητας του Ήλιου κατά την περίοδο εκχριστιανισμού των σλαβικών φυλών είτε στον αρχικό, πρώιμο χαρακτήρα της θεότητας, που είχε χθόνιες ιδιότητες.
Γράκχοι

Οι Αδερφοί Γράκχοι ήταν δύο σημαντικοί πολιτικοί της Αρχαίας Ρώμης, που ευνόησαν με τους νόμους τους τον απλό λαό σε βάρος των πατρικίων και έχουν θεωρηθεί οι "πατέρες" του σοσιαλισμού. Μετά από κάποια επιτυχία στο μεταρρυθμιστικό τους έργο και οι δύο δολοφονήθηκαν για τα έργα τους. Για περισσότερες πληροφορίες δείτε: 

* Τιβέριος Σεμπρόνιος Γράκχος
* Γάιος Σεμπρόνιος Γράκχος

Πρόσωπα της ίδιας οικογενείας ήταν:
* Κορνηλία, μητέρα των αδερφών Γράκχων.
* Πούμπλιος Κορνήλιος Σκιπίων, πατέρας της Κορνηλίας.
* Τιβέριος Σεμπρόνιος Γράκχος, πατέρας των αδερφών Γράκχων.

Με τους αδερφούς Γράκχους συνδέεται η λατινική έκφραση: "Quis tulerit Gracchos de seditione querentes".

∙ Τάκης Παπανικολάου, Μορφές της Ιστορίας σε ποιητική Μετάπλαση, από τον Αλκιβιάδη και τους Γράκχους ως τον Τόμας Μπέκετ και τον Παύλο Μελά, εκδόσεις Αντωνίου Ν. Σάκκουλα Ε.Ε, 2021
Lex Claudia

Lex Claudia (προφέρεται "Λεξ Κλάουντια", λατινική : [lɛks 'klawdɪa]) ήταν το όνομα ενός σημαντικού νόμου που ψηφίστηκε στην Αρχαία Ρώμη το 218 π.Χ. Συντάκτης του ήταν ο Κουίντος Κλαύδιος, ο οποίος τότε κατείχε το αξίωμα του Τριβούνου των Πληβείων. Το κείμενό του απαγορεύει στους συγκλητικούς και στους γιους τους να έχουν στην κατοχή τους εμπορικά πλοία χωρητικότητας μεγαλύτερης των 300 αμφορέων (ένας αμφορέας ισοδυναμεί περίπου με έξι γαλόνια, οπότε ένα τέτοιο πλοίο θα είχε συνολική χωρητικότητα επτά τόνους ). 

Παρόλο που ο Κλαύδιος ήταν ο μοναδικός υποστηρικτής του νόμου, τελικά ο νόμος πέρασε από τη Σύγκλητο χάρη στην υποστήριξη που του παρείχε ο Γάιος Φλαμίνιος Νέπος, ύπατος τη χρονιά εκείνη.

Ο νόμος αυτός ουσιαστικά εμπόδιζε τις οικογένειες των πατρικίων να έχουν πρόσθετα εισοδήματα από το θαλάσσιο εμπόριο. Γενικότερα στη Ρώμη οι εμπορικές δραστηριότητες θεωρούταν ασχολίες των χαμηλότερων τάξεων, ενώ τα μέλη της υψηλής κοινωνίας βάσιζαν τον πλούτο τους στην εκμετάλλευση των γαιών, τις διοικητικές θέσεις και τα λάφυρα των πολέμων. Εντούτοις, οι συγκλητικοί κατάφερναν να βρίσκουν τρόπο να παρακάμπτουν τις σχετικές διατάξεις του νόμου. 

Ο Lex Claudia είχε σαν στόχο να περιορίσει τα κέρδη από το εμπόριο για τους πατρικίους. Καθώς ψηφίστηκε λίγο πριν από την έναρξη του Β' Καρχηδονιακού Πολέμου, ίσως να αποτελούσε και μια προσπάθεια παρεμπόδισης των συγκλητικών να επωφεληθούν οικονομικά από τους υπερπόντιους πολέμους. Ο νόμος μπορεί να θεωρηθεί προσπάθεια να διασφαλιστεί ότι οι συγκλητικοί έπαιρναν αποφάσεις για πολέμους έχοντας στο μυαλό τους το καλό του κράτους και όχι το προσωπικό συμφέρον. Αυτό το σκεπτικό μας επιτρέπει να καταλάβουμε το γιατί ο Φλαμίνιος, παρόλο που είχε εναντίον του όλη τη Σύγκλητο, προώθησε το νόμο: προκειμένου να εξασφαλίσει την υπακοή στη Ρωμαϊκή Δημοκρατία και να ενδυναμώσει τη λήψη στρατιωτικών αποφάσεων. Από την πλευρά τους οι συγκλητικοί φαίνεται να αντιστάθηκαν στο νόμο γιατί περιόριζε τις ελευθερίες τους.

Ο νόμος αποτελεί μια από τις πρώτες προσπάθειες διαχωρισμού της άρχουσας τάξης από την τάξη των εμπόρων στη Ρωμαϊκή Δημοκρατία. Ως αποτέλεσμα, οι οικογένειες των πατρικίων αύξησαν τις επενδύσεις τους στην ιδιοκτησία γαιών στην ιταλική χερσόννησο. Από τη μια οι Συγκλητικοί επένδυσαν στη γεωργία σε μεγάλη κλίμακα, από την άλλη οι Ιππείς ασχολήθηκαν εντατικά με το διεθνές εμπόριο. Οι τεράστιες γεωργικές εκτάσεις που άνηκαν στους πλουσίους δημιούργησαν τις προϋποθέσεις για την άνοδο των Γράκχων το 133 π.Χ. Ο Lex Claudia φαίνεται πως είχε πέσει πλέον σε αχρηστία την εποχή του ρήτορα Κικέρωνα.
Πάπας Ιννοκέντιος Ε΄

Ο Ιννοκέντιος Ε΄ ("Papa Innocenzo V", 1225 - 22 Ιουνίου 1276) ήταν Πάπας της Ρώμης κατά το έτος 1276.

Γεννήθηκε γύρω στο 1225 σε ένα μικρό χωριό της Σαβοΐας, στη νοτιοανατολική Γαλλία. Σε μικρή ηλικία προσχώρησε στο Τάγμα Δομινικανών, στο οποίο απέκτησε μεγάλη φήμη. Ήταν το πρώτο μέλος του τάγματος που έγινε Πάπας.

Το πιο αξιοσημείωτο γεγονός της μικρής και χωρίς σπουδαία γεγονότα Παποσύνης, ήταν η επιθυμία του για επανένωση με την Ορθόδοξη Εκκλησία. Σύμφωνα με τις αποφάσεις της Δεύτερης Συνόδου της Λυών, ξεκίνησε τη διαδικασία να στείλει για το λόγο αυτό απεσταλμένους στον Αυτοκράτορα Μιχαήλ Η΄ Παλαιολόγο, αλλά δεν πρόλαβε να ολοκληρώσει την προσπάθειά του, καθώς πέθανε στη Ρώμη στις 22 Ιουνίου 1276.

Είναι βέβαια αμφίβολο αν θα κατόρθωνε κάτι, εάν ολοκληρωνόταν η αποστολή, κυρίως λόγω της επιρροής που φαίνεται ότι ασκούσε επάνω του ο Κάρολος ο Ανδεγαυός. Διαβάζοντας την αλληλογραφία μεταξύ Ιννοκέντιου και Μιχαήλ, διαπιστώνουμε ότι ο Κάρολος κατόρθωσε να εισαγάγει όρους και ύφους που δύσκολα θα γίνονταν ανεκτά από τον Βυζαντινό Αυτοκράτορα.

Ο Πάπας Ιννοκέντιος Ε΄ συνέγραψε αρκετά βιβλία σχετικά με τη φιλοσοφία, τη θεολογία και το δίκαιο, καθώς και ερμηνεία των επιστολών του Αποστόλου Παύλου.
Σιδηροδρομικός Σταθμός Φιλοθέης

Ο Σιδηροδρομικός Σταθμός Φιλοθέης ήταν σταθμός των Σιδηροδρόμων Πειραιώς - Αθηνών - Πελοποννήσου, επί της σιδηροδρομικής γραμμής Λαυρίου - Αγίων Αναργύρων, στη χιλιομετρική θέση 54,600 από το σταθμό Λαυρίου. Βρισκόταν στα όρια των τότε κοινοτήτων και σήμερα δήμων Φιλοθέης και Αμαρουσίου και πήρε το όνομά του από τη μία από τις κοινότητες που εξυπηρετούσε. Η ακριβής ημερομηνία εγκαινίων του σταθμού είναι άγνωστη και εικάζεται ότι ήταν το 1931. Έκλεισε το 1957, μαζί με τη γραμμή Λαυρίου - Αγίων Αναργύρων.

Φιλοθεη
Φιλοθεη